דף מידע לחולה המאושפז במחלקה פנימית ה'

**חולה יקר/ה**

דף מידע זה נועד להקל עליך את השהות במחלקה, ולהביא לידיעתך פרטים כלליים לגבי המחלקה ותפקודה.

המחלקה ממוקמת בבניין האשפוז הראשי בקומה החמישית. הצוות המנהל ופרטי ההתקשרות למחלקה רשומים בכותרות דף מידע זה.

שעות ביקור משפחות הן

|  |  |  |
| --- | --- | --- |
| ימי חול | ימי שישי וערבי חג | ימי שבת וחג |
| בין 07:00 ל 09:00 | בין 07:00 ל 09:00 | בין 07:00 ל 09:00 |
| בין 13:00 ל 20:00 | בין 13:00 ל 20:00 | בין 12:00 ל 20:00 |

לא תותר שהיה של בני משפחה מעבר לשעות הביקור, אלא במקרים חריגים. בן משפחה המעוניין לשהות מעבר לשעות ביקור המשפחות צריך לקבל אישור מראש. יש לפנות לאחות אחראית.

**ביקור רופאים במחלקה**

הצוות הרפואי עובד ב 3 צוותים. בראש כל צוות נמצא רופא בכיר ומספר רופאים מתמחים. אתה נמצא בטיפולו של דוקטור ,.

שעות הביקור הרפואי הן

בימי החול (ראשון עד חמישי ) בין השעות 09:30 עד 13:00.

בימי שישי בין השעות 09:00-12:00

החולים מתבקשים להיות בחדרם בשעות הביקור.

אנו מבקשים כי בשעות הביקור לא תהיה נוכחות משפחות או מבקרים אחרים. במידה והחולה מעוניין כי בני משפחתו יהיו נוכחים בביקור, תותר נוכחות של בן משפחה אחד, וזאת בתיאום מראש. יש לוודא זאת עם אחות אחראית.

**קבלת מידע רפואי**

העברת מידע רפואי תתבצע ע"י הרופא הבכיר או מי מטעמו. לקבלת מידע יש לפנות את הרופא הבכיר בשעות הקבלה, בימים א-ה' בין השעות 14:00 ל 15:30. המידע הניתן בשעות אלה הוא מידע כולל על מצב החולה ועל תכנית העבודה המתוכננת. בכדי למנוע אי נעימויות, אנו מבקשים כי ימונה נציג מטעם החולה ומשפחתו אשר יוכל לקבל את המידע הרפואי, ואשר שמו מופיע ברשימה המותרת.

המידע יועבר לחולה בלבד, או לאדם אחר אשר נכלל ברשימת האנשים אשר מותר להם לקבל מידע (להל"ן הרשימה המותרת). הרשימה המותרת נאספת במועד הקבלה למחלקה ומתועדת בתיק הרפואי. לא תותר העברת מידע רפואי למי שאינו ברשימה המותרת, בהתאם לחוק זכויות החולה. הוספת אדם לרשימה המותרת אפשרית במהלך כל האשפוז, וזאת לאחר שאלה ישירה של החולה בעזרת אחות. במקרים בהם אין החולה יכול לענות, הרשימה המותרת מורכבת על סמך חוק זכויות החולה, וכוללת את חברי המשפחה מדרגה ראשונה בלבד. בשום פנים ואופן לא תותר העברת מידע רפואי באמצעים כגון טלפון או פקס.

במידה והותרה נוכחות בן משפחה בביקור, ינתן מידע גם בזמן הביקור לבן המשפחה, אולם המידע יהיה מוגבל ונקודתי. לקבלת מידע מפורט יש לפנות אל הרופא הבכיר או מי מטעמו בשעות הקבלה.

**שעות התורנות**

תורנות הרופאים מתחילה בכל יום בשבוע בין השעות 16:00 ל 08:00 למחרת, בימי שישי בין השעות 13:00 ל 08:00 למחרת ובימי שבת בין 08:00 ל 08:00 למחרת. תפקידי התורן רבים וכוללים קבלות של חולים באופן דחוף למחלקה וטיפול במצבי חירום. רב הקבלות הרפואיות מתבצעות עד שעה וחצי מרגע הגעה למחלקה, אלא במקרים חריגים של עומס משמעותי.

לא ינתן מידע רפואי בשעות התורנות, אלא רק מידע על חולים חדשים שאושפזו בתורנות, או חולים שחלה החמרה במצבם בתורנות. מידע רפואי אחר ינתן רק בשעות הקבלה המצויינות מעלה.

**שחרור מהמחלקה**

שחרור חולים מהמחלקה מתרחש בסוף יום העבודה. באמצע השבוע השחרור הוא בין השעות 15:00-16:00, ובשישי בין 12:00-13:30. לא ינתן מכתב שחרור לפני שעות אלה, אלה במקרים חריגים.

בברכת בריאות שלמה והחלמה מהירה

צוות המחלקה פנימית ה'